sinarproject/legisdata huggingface dataset:
Pertanyaan 209: COVID-19
Dewan Undangan Negeri: selangor, Tahun 2020, Sesi 2
Pertanyaan oleh: Y.B. TUAN HAJI SAARI BIN SUNGIB (N18 HULU KELANG)
Jawapan oleh: Y.A.B. Dato' Menteri Besar

Y.B. TUAN HAJI SAARI BIN SUNGIB

Nyatakan menurut DUN, sepanjang menghadapi COVID-19 berapakah jumlah dalam RM bantuan langsung yang telah diberikan kepada rakyat.

Y.A.B. Dato' Menteri Besar

a) Bantuan yang telah diumumkan oleh Kerajaan Negeri tidak menetapkan sebarang pembahagian mengikut DUN. Mereka yang dikenalpasti layak akan diberikan bantuan yang berkenaan tanpa mengambil kira kawasan DUN mereka. Justeru, tiada sebarang data yang boleh dirujuk untuk menentukan jumlah sebenar bantuan yang diberi mengikut DUN. Walau bagaimanapun, satu bantuan khusus daripada peruntukan Ahli Dewan Negeri (ADN) telah diberikan kepada semua kawasan DUN yang keseluruhannya berjumlah sebanyak RM5.04 juta (RM30 ribu bagi setiap fasa) dan telah disalurkan sebanyak 3 fasa.